
Republika Hrvatska
Općinski sud u Osijeku
Europska avenija 7
31000  OSIJEK


U     I M E     R E P U B L I K E    H R V A T S K E 

R J E Š E N J E 


Općinski sud u Osijeku po sucu Dalmoslavi Grgić, kao sucu pojedincu, u pravnoj stvari predlagatelja – potrošača Vesne Jakić iz Osijeka, Umaška 17, OIB: 27364197722, radi stečaja potrošača, dana 5. prosinca 2017. godine,  

r i j e š i o    j e

O d b a c u j e    s e    prijedlog predlagatelja – potrošača Vesne Jakić za otvaranje postupka stečaja potrošača kao nedopušten 


Obrazloženje

Predlagatelj je podnio ovome sudu dana 25. travnja 2017. godine prijedlog za otvaranje postupka stečaja potrošača. Uz prijedlog je priložila  potvrdu  FINE da nije uspio pokušaj sklapanja izvansudskog sporazuma u izvansudskom postupku nad potrošačem od 24. travnja 2017. godine. Uz prijedlog je priložila plan ispunjenja obveza i popis imovine i obveza. 


Plan ispunjenja obveza predlagateljice nema propisan sadržaj iz odredbe čl. 17 st. 1 Zakona o stečaju potrošača (Narodne Novine 100/15). Prema navedenoj odredbi plan ispunjenja mora sadržavati postotak umanjenja obveza, iznos za isplatu, rokove isplate i način ispunjenja obveze prema svakom vjerovniku, a predlagatelj navodi samo umanjenje obveze od 100 % prema svim vjerovnicima što zapravo predstavlja prijedlog za oprost dugova, a ne plan ispunjenja obveza. Naime odredbom čl. 44 st. 1 Zakona o stečaju potrošača propisano je da se postupak stečaja potrošača pokreće na prijedlog potrošača, a prema st. 3 propisano je da je uz prijedlog potrošač dužan priložiti potvrdu iz čl. 18 st. 3 Zakona o stečaju potrošača, popis imovine i obveza te plan ispunjenja obveza, a prema st. 4 propisano je da ako potrošač u prijedlogu za otvaranje postupka stečaja potrošača ne podnese isprave iz st. 3 sud će prijedlog odbaciti. 

Slijedom navedenog plan ispunjenja obveza predlagatelja nem azakonom propisan sadržaj u smislu odredbe čl. 17 st. 1 zakona o stečaju potrošaka te s obzirom na navedene odredbe isti je odbačen kao nedopušten te je odlučeno kao u izreci rješenja.
Navedeni stav ovoga suda u skladu je sa stavom Županijskog suda u Rijeci izraženog u odluci broj Gž-1157/2017 i Županijskog suda u Osijeku broj Gž-2594/2017. 

U Osijeku,  5. prosinca  2017. godine 

								Sudac

								Dalmoslava Grgić,v.r.   


POUKA O PRAVNOM LIJEKU:

Protiv ovog rješenja nezadovoljna stranka ima pravo žalbe u roku 15 dana, od dana primitka istog. Žalba se podnosi u tri istovjetna primjerka, putem ovoga suda, Županijskom sudu u Šibeniku. 
 
DOSTAVITI: 

1. predlagatelju – potrošaču 
2. vjerovnicima 
- Odvjetničko društvo Leko i Parnteri, OIB: 35913314365, Domagojeva 18, 10000 Zagreb,
- Addiko banka d.d., OIB: 14036333877, Slavonska  avenija 6, 10000 Zagreb,
- Slatinska banka d.d., OIB: 42252496579, V. Nazora 2, 33520 Slatina,
- OTP banka d.d., OIB: 52508873833, Domovinskog rata 3, 23000 Zadar,
- RAIFFEISENBANK Austria d.d., OIB: 53056966535, Magazinska cesta 69, 10000 Zagreb,
- Privredna banka Zagreb d.d., OIB: 02535697732, Radnička cesta 50, 10000 Zagreb,
- Grad Osijek, OIB: 30050049642, Franje Kuhača 9, 31000 Osijek,
- SVEA EKONOMI d.o.o., OIB: 1786354241, Avenija Većeslava Holjevca 40, 10000 Zagreb,
- ISKON Internet d.d., OIB: 36779353407, Garićgradska 18, 10000 Zagreb,
- Odvjetnik Ivica Leko, OIB: 86331625549, K.A. Stepinca 17, 31000 Osijek,
- B2 KAPITAL d.o.o., OIB: 57509775367, Radnička cesta 41, 10000 Zagreb,
- FINA ZAGREB, OIB: 85821130368, Ulica grada Vukovara 70, 10000 Zagreb         
- ODO Osijek
- punomoćnici vjerovnika EOS MATRIX d.o.o. Zagreb -  Sonji Šoštar, odvjetnici iz  Samobora
- punomoćniku vjerovnika Miroslava Sertića - Draženu Srbu, odvjetniku iz Osijeka 


NAKON PRAVOMOĆNOSTI 

Ministarstvu pravosuđa Republike Hrvatske


				             	 Za točnost otpravka-ovlašteni službenik
								Ranka Đukić 

